cyanic-selkie/wikianc huggingface dataset:
CUDA
CUDA is 'n platform vir parallelle verwerking en 'n programmeeerkoppelvlak (API) wat deur Nvidia geskep is. Dit stel 'n programmeerder in staat om 'n grafikaverwerker (ook GPU vir Graphics Processing Unit) te gebruik vir algemene verwerking – 'n benadering bekend as GPGPU (General Purpose Graphics Processing Unit). Die CUDA-platform is sagteware wat direkte toegang gee tot die grafikaverwerker se virtuele instruksiestel en vermoëns vir parallele verwerking.
Die CUDA-platform word ontwerp om te werk met programmeertale soos C, C++ en Fortran. Dit maak dit makliker om die vermoëns van die grafikaverwerker te gebruik vergeleke met vorige benaderings soos Direct3D en OpenGL wat vaardighede in grafikaprogrammering vereis. Die CUDA SDK en drywers is op 15 Februarie 2008 vrygestel. Die naam CUDA was aanvanklik 'n afkorting in Engels vir: "Compute Unified Device Architecture"), maar NVIDIA het sedertdien die gebruik van die akroniem laat vaar.
Hardeware benodig
CUDA kan slegs loop op sekere grafikaverwerkers wat CUDA steuun. Sedert CUDA bekendgestel is, het nuwe grafikaverwerkers wat Nvidia maak steun vir CUDA. Daar is verskillende vlakke van CUDA-steun, met nuwer verwerkers wat nuwer weergawes van die CUDA-funksionaliteit ondersteun. Dié tabel kan moontlik verouderd wees. Sien gerus ook Nvidia se dokumentasie.
'*' - Slegs "OEM"-produkte
Spoedvoordeel bo SVE's
Daar is geen spoedvoordeel of -nadeel van CUDA en ander GPGPU-tegnologie nie, maar wanneer mens dit vergelyk met die spoed van die SVE is die CUDA-implementering 15 tot 20 keer die spoed van 'n gedemonstreerde Intel Nehalem SVE wat teen 3,2 GHZ loop met 4 kerns. Die Intel-demonstrasie het gewys hoe hy 50 000 tot 60 000 partikels simuleer teen 15-20 RPS (rame per sekonde), by 'n latere demonstrasie deur Nvidia het hulle 'n soortgelyke partikelsimulasie met dieselde getal partikels vertoon wat teen 300 RPS loop. Die spoedvoordeel is weens die aanwending van 'n groot aantal stroomverwerkers en baie drade (threads) om in parallel die simulasieberekeninge te doen. 'n SVE is geoptimaliseer om so min as moontlik vertraging met geheueskrywings en -lesings te hê, om so vinnig as moontlik 'n enkele draad te voltooi, waar 'n BVE geoptimaliseer is om 'n groot aantal ander drade te voltooi terwyl hy wag vir sy stadiger geheue om te skryf of te lees.
Roscoe Ates
Roscoe Ates (20 Januarie 1895 – 12 Februarie 1962) was 'n Amerikaanse akteur. Hy was bekend vir sy rolle in die rolprente Politics (1931), The Great Lover (1931), Freaks (1932), en Inner Sanctum (1948).
Acun Ilıcalı
Acun Ilıcalı (gebore Ali Acun Ilıcalı, 29 Mei 1969), is 'n Turkse televisiepersoonlikheid, entrepreneur, internasionale vervaardiger en sakepersoon. Hy is die eienaar van die televisiekanale TV8 en TV8.5, en het produksiemaatskappye in baie lande regoor die wêreld, insluitend die VSA, Mexiko, Roemenië, Hongarye, Brasilië, Colombia en Griekeland. Hy is die stigter en voorsitter van Acun Medya Production Company wat programme lewer vir uitsaai op kanale regoor die wêreld.
Europese tortelduif
Die Europese tortelduif (Streptopelia turtur) is 'n lid van die voëlfamilie Columbidae. Die voël is nog net vyf keer opgeteken in Suid-Afrika, Namibië en Botswana.
Dit is 'n trekvoëlspesie met 'n suiderlike Palearktiese leefarea, insluitend Turkye en Noord-Afrika, alhoewel dit skaars is in noordelike Skandinawië en Rusland. Hierdie tortelduiwe oorwinter in suidelike Afrika.
In Europa het die getalle van die tortelduif baie afgeneem, omrede verandering in landboumetodes die voël se voeding bedreig. Op die trekroetes oor Malta en Siprus word hulle ook gejag en geëet. In 2016 maak die Maltese regering bekend dat in Malta 5 000 voëls geskiet mag word, wat tot protes uit ander lidstate van die Europese Unie lei.
Identifikasie
Die duif is groter as die rooiborsduifie. Dit is 26 tot 28 cm lank en weeg 110 tot 180 gram. Die duif is goed gekleur met 'n kenmerkende swart-en-wit nekvlek. Die vlerkdekvere het donker middelste dele wat teen die breë kastaiingbruin rande afsteek. Tydens die vlug het die buitestert breë wit punte. Die jong duif het nie 'n nekvlek nie.
Op pad in Suid-Afrika
Op pad in Suid-Afrika is 'n Afrikaanse boek wat deur Barend Erasmus geskryf is en deur Jonathan Ball Publishers uitgegee word.
Die boek behandel die magdom gehuggies, dorpe en stede van Suid-Afrika. Die klem val op die verhale wat in hierdie plekke opgesluit lê. Die oorsprong van plekname word in besonderhede beskryf en die karakter en aantreklikhede van plekke word geskets. Gedetailleerde streekkaarte is by elke hoofstuk ingesluit, wat aangevul word met roete-aanwysings in die teks.
Die boek se hoofstukke is logies gerangskik vanaf Kaapstad en kring verder noordwaarts uit. Dit beeld die diversiteit van Suid-Afrika uit, wat wissel van die groen en rustige valleie van die Kaapse hinterland tot die windverwaaide sandveld in die weste tot die subtropiese geilheid van die ooste; van die uitgestrekte bosveldvlaktes van die noordooste tot die droë wildernisse van die noordweste; van bedrywige metropole tot klein gehuggies.
Stringer Davis
Stringer Davis (4 Junie 1899 – 29 Augustus 1973) was 'n Engelse akteur. Hy was bekend vir sy rolle in die rolprente Murder She Said (1961), Murder at the Gallop (1963), Murder Most Foul (1964), en Murder Ahoy (1964).
NG gemeente Balfour
duimnael|links|320px|Die NG kerk Balfour. Ds. C.W. de Wet het die hoeksteen op [[10 Junie 1953 gelê. Die argitek was Hendrik Vermooten. Die bouaannemer was C. Korsten, die sanger Gé Korsten se pa.]]
duimnael|regs|170px|Ds. C.W. de Wet.
duimnael|regs|170px|Ds. D.J. Streicher, leraar van 1940 tot 1948.
Die NG gemeente Balfour is ’n gemeente van die Nederduitse Gereformeerde Kerk op die dorp Balfour in Mpumalanga, sowat 50 myl (in die ou taal) oos van Johannesburg aan die spoorlyn na Durban en die N3 nasionale pad. Dis geleë tussen die dorpe Heidelberg, Gauteng, en Greylingstad in landelike en vooruitstrewende gemeenskap, tipies hoëveld en omring deur rante en goed beboude plase. Die gemeente ressorteer onder kerk se Sinode Hoëveld.
Stigting
Onder die toegewyde leiding van ds. P.J. Swart het die moedergemeente 'n sierlike kerksaal met 'n ruim kerkplein as geskenk aan die dogtergemeente oorhandig. Omstreeks 1950 is 'n nuwe kerkorrel aangekoop en is 'n nuwe pastorie, wat £7 000 gekos het, ingewy. Intussen het die gemeente tot 815 lidmate aangegroei.
Ná die voltooiing van die pastorie is geld vir die bou van 'n nuwe kerkgebou ingesamel. Vanaf die stigting (1940) was ds. D.J. Streicher (later van Christiana) die leraar, terwyl ds. C.W. de Wet (vroeër van Marquard) hom in Junie 1949 opgevolg het.
Charles Murray (Amerikaanse akteur)
Charles Murray (22 Junie 1872 – 29 Julie 1941) was 'n Amerikaanse akteur en regisseur. Hy was bekend vir sy rolle in die rolprente Mike (1926), Vamping Venus (1928), en Around the Corner (1930).
Dogville
Dogville is 'n film uit 2003 van die Deense regisseur Lars von Trier.
Hailey Kilgore
Hailey Kilgore (gebore 16 Februarie 1999) is 'n Amerikaanse aktrise. Sy is bekend vir haar rolle in die televisiereekse Teen Idol (2007) en Show People with Paul Wontorek (2010).
Dogville
duimnael|Nicole Kidman vertolk die rol van Grace. Die verteller (John Hurt) vertel die verhaal van die klein, arm dorpie en sy inwoners. Op 'n dag kom die jong vrou Grace (Nicole Kidman) daar aan. Sy is op vlug van misdadigers ('gangsters'), en gegrond op die inisiatief van die jong dorpsfilosoof Tom Edison (Paul Bettany) besluit die nukkige dorpsbewoners om haar tog onderdak te neem. Namate die tyd aanstap begin die inwoners egter meer en meer eis vir hulle gasvryheid.
Andrew Chesterman
Andrew Peter Clement Chesterman (gebore 1946, Londen, Verenigde Koninkryk) is ’n Engelse geleerde wat in Finland werksaam is. Hy is die bekendste vir sy werk in vertaalstudies en was van 2002 tot 2010 professor van Veeltalige Kommunikasie aan die Universiteit van Helsinki. Chesterman was in 1999 CETRA-professor (Katolieke Universiteit van Leuven), was van 1998 tot 2004 ’n lid van die Uitvoerende Raad van die Europese Vereniging vir Vertaalstudies (EST) en van 2007 tot 2010 ’n lid van die Wetenskaplike Adviesraad vir die Sentrum vir Vertaalstudies (Universiteit van Wene). Hy is sedert 2005 ’n lid van die Finse Vereniging van Wetenskap en Lettere en sedert 2008 ’n ridder, eerste klas, van die Orde van die Wit Roos van Finland.
Dogville
Soos baie van Von Triers se mees onlangse films (oa. Dancer In The Dark, Breaking The Waves) bevat die film die motief van 'n gekwelde, ongelukkige vrou.
Andrew Chesterman
Loopbaan
Chesterman het Hedendaagse Tale aan die Universiteit van Cambridge bestudeer. Daarna het hy Toegepaste Taalkunde aan die Universiteit van Edinburg gestudeer en in 1973 sy meestersgraad verwerf. In 1988 het hy ’n doktorsgraad in Taalkunde verwerf aan die Universiteit van Reading. In 1968 het Chesterman na Finland verhuis en hy woon sedertdien daar. Hy werk hoofsaaklik vanuit die Universiteit van Helsinki. In 2010 het hy afgetree van sy professorskap in Veeltalige Kommunikasie aan die Universiteit van Helsinki, maar hy is nog steeds bedrywig op die gebied van Vertaalstudies.
Dogville
Die film se eerste vertoning was by die Cannes filmfees in 2003.
Broad Peak
Broad Peak (letterlik "breë spits"; Oerdoe: بروڈ پیک; Chinees: 布洛阿特峰; pinyin: Bùluòātè Fēng), ook bekend as K3, is 'n berg in die Karakoram wat op die grens tussen Pakistan en Xinjiang (Volksrepubliek China) geleë is. Met 'n hoogte van 8 051 meter is dit die twaalfde hoogste berg van Asië en in die wêreld ná Berg Everest, K2, Kangchenjunga, Lhotse, Makalu, Cho Oyu, Dhaulagiri, Manaslu, Nanga Parbat, Annapurna en Gasherbrum I. Broad Peak is net suid van K2 geleë en hulle word net deur die Godwin-Austen-gletser van mekaar geskei.
Die letterlike vertaling van "Broad Peak" na Falchan Kangri (ཨིྰན་ཨངརི་) word nie deur die inheemse Balti-bevolking aanvaar nie.
Richard Saul
Vise-lugmaarskalk Richard Ernest Saul, CB DFC (16 April 1891 - 30 November 1965) was 'n vegvlieënier tydens die Eerste Wêreldoorlog en 'n senior bevelvoerder van die Britse Koninklike Lugmag (RAF) tydens die Tweede Wêreldoorlog.
Vroeë jare
Saul is in 1891 in Dublin, Ierland, gebore. Aan die begin van die Eerste Wêreldoorlog was hy 'n tweede luitenant in die Royal Army Service Corps, maar teen 1916 was hy 'n Flying Officer (verkenner) by 16 Eskader van die Leër se Royal Flying Corps. Gedurende die oorlog het hy gevorder tot bevelvoerder van 4 Eskader en na die wapenstilstand lei hy 7 Eskader en daarna 12 Eskader. In 1925 neem hy die bevel van nr. 2 Eskader oor. As 'n ywerige sportman het Saul rugby en hokkie vir die RAF gespeel; en in beide 1928 en 1932 was hy die RAF-tenniskampioen.
In September 1933 word Saul aangestel as die bevelvoerende offisier van 203 Eskader wat uit Basra in Irak opereer het. In 1935 lei Saul 'n vlug van vlieënde bote van sy eskader op 'n langafstandvlug van Plymouth na Basra.
Tweede Wêreldoorlog en daarna
Gedurende die Tweede Wêreldoorlog was Saul vanaf 1939 lugoffisier by Groep 13, lugoffisier by Groep 12 vanaf 1940, en vanaf 1943 'n lugoffisier in die Oostelike Middellandse See.
Saul het op 29 Junie 1944 uit die RAF getree en was daarna die voorsitter van die Verenigde Nasies se Hulp- en Rehabilitasie- administrasie op die Balkan. Daarna tree hy op as ondervoorsitter van die Internasionale Vervoerkommissie in Rome. Nadat Saul Rome in 1951 verlaat het, het hy as bestuurder van die Universiteit van Toronto se boekwinkel gewerk totdat hy uiteindelik in 1959 afgetree het. Richard Saul is op 30 November 1965 oorlede nadat hy twee dae tevore deur 'n motor getref is.
Steven Strait
Steven Strait (gebore 23 Maart 1986) is 'n Amerikaanse akteur. Hy is bekend vir sy rolle in die rolprente Sky High (2005), The Covenant (2006), 10,000 BC (2008), en After (2012).
Kara Killmer
Kara Killmer (gebore 14 Junie 1988) is 'n Amerikaanse aktrise. Sy is bekend vir haar rolle in die televisiereekse Chicago Fire (2012), Chicago P.D. (2014), Chicago Med (2015), en Chicago Justice (2017).
Anna Drijver
Anna Drijver (gebore 1 Oktober 1983) is 'n Nederlandse aktrise en skryfster. Sy is bekend vir haar rolle in die rolprente Stricken (2009) en Loft (2010), en in die televisiereekse Bellicher (2010) en Levenslied (2011).
Oegaritiese alfabet
Die Oegaritiese alfabet is ’n wigskrif-abjad wat gebruik is vanaf omstreeks die 15de eeu v.C. of 14de eeu v.C. vir Oegarities, ’n uitgestorwe Noordwes-Semitiese taal. Dit is in 1928 in Oegarit (hedendaagse Ras Shamra) in Sirië ontdek. Dit het 30 letters. Ander tale, veral Horities, in die gebied is dikwels in die skrif geskryf, maar nie elders nie.
Kleitablette in die Oegaritiese skrif toon vroeë tekens van beide die Wes- en Suid-Semitiese volgorde van letters, wat aanleiding gegee het tot die volgorde van die Hebreeuse, Griekse en Latynse alfabet aan die een kant en van die Ge'ez-alfabet aan die ander kant.
Die skrif is van links na regs geskryf. Hoewel die letters wigvormig was en in klei gedruk is, is dit nie verwant aan die Akkadiese wigskrif nie.
Funksie
Oegarities was ’n uitgebreide abjad. In die meeste lettergrepe is net konsonante geskryf, insluitende die en  van diftonge. Dit was egter anders as ander vroeë abjads deurdat klinkers wel geskryf is ná glottale sluitklanke. Daar word geglo dat die letter vir die lettergreep oorspronklik die konsonant  voorgestel het, nes "alef" in ander Semitiese abjads, en dat dit later beperk is tot  met die toevoeging van  en  aan die einde van die alfabet.
Die enigste leesteken was ’n woordverdeler.
Volgorde
thumb|200px|Die Oegaritiese alfabet. In lyste letters van die Oegaritiese skrif is daar twee verskillende lettervolgordes: die Noord-Semitiese volgorde soos dié van die Hebreeuse en Fenisiese alfabet (en dus ook die latere Griekse en Latynse alfabet), en die Suid-Semitiese volgorde wat ooreenstem met dié van die Suid-Arabiese alfabet (en dus ook die latere Ge'ez-alfabet). Die letters word met hul getranslitereerde waarde aangedui, met die verwante Hebreeuse letters daaronder.
Noord-Semities
Suid-Semities
Unicode
Die Oegaritiese skrif is tot die Unicode-standaard gevoeg in April 2003, met die uitreiking van weergawe 4.0. Die Unicode-blok daarvoor is U+10380–U+1039F.
Malcolm Atterbury
Malcolm Atterbury (20 Februarie 1907 – 16 Augustus 1992) was 'n Amerikaanse akteur. Hy was bekend vir sy rolle in die rolprente I Was a Teenage Werewolf (1957), Summer and Smoke (1961), The Birds (1963), en Emperor of the North (1973).
Rino Corso Fougier
Rino Corso Fougier (14 November 1894 in Bastia - 24 April 1963 in Rome) was 'n generaal van Regia Aeronautica (Italiaanse Koninklike Lugmag). Van 1940 tot 1941 dien hy as bevelvoerder van die Corpo Aereo Italiano, wat in samewerking met die Luftwaffe aan die Slag om Brittanje deelgeneem het. Van 1941 tot 1943 is hy in bevel van die Regia Aeronautica. Hy is in Januarie 1943 met die Duitse Kruis in goud bekroon.
Faure Gnassingbé
Faure Essozimna Gnassingbé Eyadéma ( Franse uitspraak: ​[foʁ ɡnasiŋɡbe]; gebore 6 Junie 1966) is 'n Togolese politikus wat sedert 2005 die president van Togo is. Voordat hy die presidentskap aanvaar het, is hy deur sy vader, president Gnassingbé Eyadéma, aangestel as minister van toerusting, myne, pos en telekommunikasie, van 2003 tot 2005.
Na die dood van president Eyadéma in 2005, is Gnassingbé onmiddellik met hulp van die leër as president geïnstalleer. Twyfel oor die grondwetlike legitimiteit van die opvolging het daartoe gelei dat Gnassingbé hewige streeksdruk verduur het, en hy het daarna op 25 Februarie bedank. Daarna het hy 'n omstrede presidentsverkiesing op 24 April 2005 gewen en is as president ingehuldig. Gnassingbé is in 2010 vir 'n tweede termyn herkies.
In die presidensiële verkiesing in April 2015 het Gnassingbé 'n derde termyn gewen en sy hoofuitdager, Jean-Pierre Fabre, volgens die amptelike resultate met 'n marge van 59% teen 35% verslaan.
In Oktober 2021 het Faure Gnassingbé Vrydag die "HeForShe" -onderskeiding van UN Women ontvang vir sy beleid om vroue te bevorder, en geslagsgelykheid en gelykheid, het die regeringsportaal République Togolaise aangekondig. HeForShe (Lui pour Elle) is 'n wêreldwye solidariteitsbeweging onder leiding van UN Women vir groter gelykheid en geslagsgelykheid. Vrydag het die 'HeForShe' -onderskeiding van UN Women ontvang, vir sy beleid om vroue te bevorder, en geslagsgelykheid en gelykheid, kondig die regering se portaal aan Togolese Republiek. HeForShe (Hom for Her) is 'n wêreldwye solidariteitsbeweging onder leiding van UN Women vir groter gelykheid en geslagsgelykheid.
Vrymesselary
Die Vrymesselary is 'n wêreldwye humanitêre organisasie, met lidmaatskapstoetrede beperk tot mans en deur middel van 'n inlywingsproses. Die belangrikste funksie van 'n vrymesselaar is om betrokke te wees by liefdadigheidswerk, en by gemeenskapsontwikkeling.
Die aard van vrymesselary
Die organisasie van vrymesselary het geheime elemente: sekere aspekte van die interne funksionering van die organisasie is nie openbare kennis nie, ten spyte van die aanspraak van die Vrymesselaars dat hulle nie 'n geheime organisasie is nie, maar eerder 'n organisasie met geheime. Die private aspekte van die moderne Vrymesselary het te make met elemente van die rituele, asook die metodes van herkenning van medelede binne die ritueel.
Geskiedenis van die organisasie
In die rituele van die Vrymesselaars word die mite aangehang dat die organisasie begin het met die broederskap van klipmesselaars wat aan die tempel van Salomo gewerk het. Talle boeke is oor die oorsprong van die organisasie geskryf, maar daar is geen duidelikheid oor hoe dit ontstaan het nie.
Die vroegste Vrymesselaars was vry – anders as ander werkers en ambagsmanne wat gebonde was aan die landheer en grond waarop hulle gebore is – weens die gespesialiseerde kundigheid om ingewikkelde steenstrukture soos kerke te bou, en het losies gegaan in 'n tydelike struktuur – óf aangelas aan, óf na-aan die hoofklipgebou.
Die eerste grootlosie is gestig in 1717, met die ontmoeting van vier bestaande losies by die "Goose & Gridiron"-taphuis in Londen. Die oudste jurisdiksie in Europa, die groot-ooste van Frankryk is gestig in 1728.
Struktuur van die organisasie
Die organisasie het geen sentrale struktuur of gesag nie, en elke "jurisdiksie" funksioneer onafhanklik van enige ander, en selfbemagtend.
Die topgesag in enige Vrymesselaarsjurisdiksie is die grootlosie, of soms die groot-ooste. Die oppervlaksarea van die grootlosie bepaal of die gebied onderverdeel word in provinsies, distrikte of metropolitaanse gebiede.
Die Vrymesselaarslosie
duimnael|links|300px|'n Groep Vrymesselaars van Pretoria, 1864. Voor: R. Cottle Green, T. Hodgson, M. de Vries, John Rob. Lys en G.B.A.D. Arnoldi. Agter: [[Hermann Jeppe, Jan C. Preller, Otto Weeber en Fred Jeppe. In hulle dae was almal bekende Pretoriane.]]
'n Losie is die basiese organisasie van die Vrymesselaars. Elke losie moet geborg wees deur 'n grootlosie. Vrymesselaars kom as 'n losie bymekaar, nie in die losie nie.
Beginsels en aktiwiteite
Die Vrymesselary gebruik rituele om die beginsels van "broederlike liefde, verligting en waarheid" (ook: "buurmanskaplikheid, liefdadigheid en eerlikheid" en, in Frankryk, "vryheid, gelykheid en broederskap") weer te gee.
Hierdie morele lesse word oorgedra in allegoriese rituele opvoerings gebaseer op Bybelgeskiedenis, en die kandidaat vorder só deur die "grade" van die organisasie om meer van homself, sy verhoudings met andere, en sy verhouding met die Opperwese te leer. Die lid woon talle kere dieselfde ritueel by, maar soos wat hy vorder, elke keer vanaf 'n verskillende deelnemersperspektief.
Lidmaatskapsvereistes
Om te kan kwalifiseer as 'n kandidaat, moet die man:
Vroue en die Vrymesselary
Slegs mans kan Vrymesselaars word. Mans wat as mans geïdentifiseer het toe hulle aangesluit het, mag lede bly indien hulle later as vroue sou identifiseer.
Simbolisme
Die winkelhaak en passersimbole word aangetref by alle Vrymesselaarslosies, asook 'n afbeelding van 'n oop boek, die Volume van die heilige wet. In die gees van die geometriese en argitekturale tema van die Vrymesselary, word die Opperwese in rituele dikwels aangespreek as die Groot argitek van die heelal, of die Groot landmeter. Die Vrymesselaars gebruik handgebare (tekens), handgrepe en wagwoorde om toegang tot hul vergaderings te verkry.
Bron
Vertaal uit Freemasonry en klein gedeeltes van Freimaurerei.
Lys van Suid-Afrikaanse visfamilies
Hier is 'n tabel met al die visfamilies wat aan die Suider-Afrikaanse kus voorkom. Dit sluit families van beide die Kraakbeenvisse en Beenvisse in:
CiteSeerX
Die doel van CiteSeer is om toegang tot akademiese en wetenskaplike inligting te verbeter. As ’n diens sonder winsbejag waartoe enigiemand toegang het, word dit beskou as deel van die vryetoegangbeweging om groter toegang tot wetenskaplike geskrifte te bewerkstellig. Om vrye data te bevorder deel CiteSeerx sy data vir niekommersiële gebruik onder ’n Creative Commons-lisensie.
Verkleurmannetjie
Hulle het lang klewerige tonge wat hulle blitsig kan uitskiet om prooi te vang. Die tong is tot twee keer so lank as die liggaam self. Hulle vreet meestal insekte, maar sal ook soms kleiner akkedisse vreet.
Daar bestaan omtrent 190 spesies wat in Afrika, Madagaskar, Spanje en Portugal, oor suidelike Asië en Sri Lanka voorkom. Hulle is ook na Hawaii, Kalifornië en Florida ingevoer, en word in warm habitats wat van reënwoude tot droë woestyne wissel aangetref.
Bou
Verkleurmannetjies is boombewoners en hulle pote is uitstekend by die lewenswyse aangepas: die voorpote se tone is in 2 opponeerbare bundels van 3 (na binne) en 2 (na buite) vergroei. By die agterpote is dit net andersom. By die spesies van die genus Chamaeleo dien die stert as gryporgaan. Verkleurmannetjies het eienaardige uitpeuloë wat deur 'n ooglid bedek word, buiten 'n klein opening in die middel wat die pupil oop laat.
Hulle het boonop 'n gesigsveld van 360° omdat die oë so ver uit die oogkaste steek en ook omdat die oë onafhanklik van mekaar beweeg kan word. Verkleurmannetjies kan nie enige kleur aanneem nie: elke spesie het 'n bepaalde kleurpatroon wat by sy omgewing aangepas is. Oor die algemeen is die kleurpatrone bedags donkerder as in die nag en dragtige wyfies word geleidelik donkerder.
Die kleurpatroon word grootliks deur die gemoedstoestand van die dier bepaal. Sommige verkleurmannetjies soos die reuseverkleurmannetjie (Chamaeleo oustaleti) kan nie drasties van kleur verander nie, maar wissel van bruin tot roomkleurig, soos ook by die meeste kortstertverkleurmannetjies die geval is. By die meer kleurryke verkleurmannetjies soos dié van die genus Chamaeleon is daar 4 lae kleurstofselle (chromatofore) onder die deurskynende vel wat die dier daartoe in staat stel om van kleur te verander.
Die buitenste pigmentlaag bevat rooi en geel kleurstofselle wat kan uitsit en inkrimp. Daaronder lê 2 reflekterende lae wat onderskeidelik blou en wit weerkaats. Die vierde laag bevat selle (melanofore) met 'n donkerbruin pigment (melanien). Die kleurstofselle vertak na die boliggende lae en kan dit sodoende donkerder kleur. Die 4 lae saam kan 'n verskeidenheid van kleurskakerings veroorsaak, wat wissel van geel, oranje en rooi tot groen, blou, pers en swart.
Voortplanting
Verkleurmannetjies het hulle eie, afgebakende jaggebiede wat net in die paartyd oorvleuel mag word. Die meeste spesies lê hul eiers wat hulle in die grond begrawe en wat na 8 of 9 maande uitbroei.
'n Paar Suider-Afrikaanse spesies is ovovivipaar (eierlewendbarend), met ander woorde die eiers ontwikkel in die wyfie se liggaam en die kleintjies word in 'n deurskynende vlies gebore, en hulle is onmiddellik selfstandig.
J. Harold Murray
J. Harold Murray (17 Februarie 1891 – 11 Desember 1940) was 'n Amerikaanse akteur. Hy was bekend vir sy rolle in die rolprente Married in Hollywood (1929), Cameo Kirby (1930), Under Suspicion (1930), en Women Everywhere (1930).
Warwick Davis
Warwick Davis (gebore 3 Februarie 1970) is 'n Engelse akteur, skrywer, en vervaardiger. Hy is bekend vir sy rolle in die rolprente Willow (1988), Ray (2004), The Hitchhiker's Guide to the Galaxy (2005), en Harry Potter and the Deathly Hallows: Part 2 (2011).
Gasherbrum II
Gasherbrum II (Oerdoe: گاشر برم -2; Vereenvoudigde Chinees: 加舒尔布鲁木II峰; Tradisionele Chinees: 加舒爾布魯木II峰; pinyin: Jiāshūěrbùlǔmù II Fēng; letterlik "mooi berg"), ook bekend as K4, is 'n berg in die Karakoram wat op die grens tussen Pakistan en Xinjiang (Volksrepubliek China) geleë is. Met 'n hoogte van 8 035 meter is dit die dertiende hoogste berg van Asië en in die wêreld ná Berg Everest, K2, Kangchenjunga, Lhotse, Makalu, Cho Oyu, Dhaulagiri, Manaslu, Nanga Parbat, Annapurna, Gasherbrum I en Broad Peak.
Jacqueline Kim
Jacqueline Kim (gebore 31 Maart 1965) is 'n Amerikaanse aktrise en vervaardiger. Sy is bekend vir haar rolle in die rolprente Star Trek: Generations (1994), Volcano (1997), The Hollywood Sign (2001), en Advantageous (2015).
Suid-Afrikaanse Lugdiens
Die Suid-Afrikaanse Lugdiens, kort: SAL (Engels: South African Airways, kort: SAA), is Suid-Afrika se grootste binnelandse sowel as buitelandse lugvaartmaatskappy. Die naam SAL word nie meer amptelik deur die lugdiens gebruik nie.
Dit kom op 1 Februarie 1934 tot stand, en op 10 November 1945 begin die Springbokdiens, die eerste internasionale diens tussen Johannesburg en die stad Bournemouth in die Verenigde Koninkryk. Op hierdie vliegroete, wat as 'n vennootskapsonderneming tussen SAL en die Britse Oorsese Lugredery (British Overseas Airways Corporation, BOAC) tot stand gekom het, is destyds Avro York-vliegtuie gebruik.
SAL is die eerste lugredery buite die Verenigde Koninkryk wat stralers in gebruik geneem het (die Comet I). Die eerste ononderbroke vlug tussen Suid-Afrika en Europa, 'n regstreekse verbinding tussen Johannesburg en die Griekse hoofstad Athene, is in die jaar 1962 aangebied en in nege uur afgelê. Vanaf Augustus 1963 gebruik SAL 'n nuwe lugroete om die weskus van Afrika vir sy dienste tussen Suid-Afrika en Europa, omrede die Afrikalande weens apartheid nie gebruik van hulle lugruim aan SAL wou toestaan nie. Die eiland Ilha do Sal van Kaap Verde is toe gebruik as stoppunt en vulstasie.
SAL is deel van die lugredery-alliansie, Star Alliance, en vlugooreenkomste bestaan met vennote soos die Duitse Lufthansa in Europa, en United Airlines op die Noord-Amerikaanse vasteland.
In November 2021, by 'n Strategiese Vennootskapsraamwerk (SPF), onderteken tydens 'n seremonie in die teenwoordigheid van Suid-Afrikaanse president Cyril Ramaphosa en Keniaanse president Uhuru Kenyatta. Kenya Airways en South African Airways sal nou saamwerk om "passasiersverkeer, vrag-opsies en handel in die algemeen te verhoog deur die magte van Suid-Afrika, Kenia en Afrika te benut", verduidelik 'n mededeling.
Sap
Sap is 'n drank gemaak van die ekstraksie of drukking van die natuurlike vloeistof vervat in vrugte en groente. Dit kan ook verwys na vloeistowwe wat gegeur is met konsentraat of ander biologiese voedselbronne, soos vleis of seekos, soos mosselsap. Sap word gewoonlik as 'n drankie gebruik of word as 'n bestanddeel of geurmiddel in voedsel of ander drank gebruik, soos vir 'n vrugteskommel. Sap het na vore gekom as 'n gewilde drankkeuse nadat pasteurisasie-metodes ontwikkel is om dit te bewaar sonder om fermentasie te gebruik (wat gebruik word in wyn produksie). Die grootste vrugtesapdrinkers is Nieu-Seeland (byna 'n 0.28l elke dag) en Colombia (omtrent 0.23l per dag). Die drink van vrugtesap styg gemiddeld met die land se inkomste.
Aloe steudneri
Aloe steudneri is 'n aalwyn wat inheems aan Eritrea en die noordweste van Ethiopië is.
Jotam
Jotam (Hebreeus "Jahwe is volmaak") was die elfde koning van die koninkryk van Juda en het 16 jaar regeer. Hy was uit die familie van koning Dawid en die seun van koning Ussia (ook Asarja genoem). Hy het regeer in die tyd van die profeet Jesaja. Volgens die Bybel het hy gedoen wat reg was in die oë van die Here. Hy is opgevolg deur sy seun Agas.
Verwysings in die Bybel
2 Kronieke 15: 32-38, 2 Kronieke 27: 1-9
SD Compostela
SD Compostela (volle naam: Sociedad Deportiva Compostela) is 'n Spaanse Sokkerklub in die stad Santiago de Compostela.
Stadion
Compostela speel in die Estadio Multiusos de San Lázaro, wat 'n kapasiteit van 16.666 het. Die afmetings van die staanplek is 105 x 68 meter.
Compostela het hul eerste seisoen in Estadio da Residencia da Universidade de Santiago de Compostela gespeel, terwyl die werk op hul eerste permanente terrein, Estadio Municipal de Santa Isabel, voltooi is; Op 22 September 1963 speel dit die eerste wedstryd in die nuwe stadion. Dit was 'n basiese omhulsel en het 'n onderdak gehad tot 1969, toe 'n tribune opgerig en spreiligte teen 1 miljoen pesetas geïnstalleer is. Compostela het tot aan die einde van die 1993-seisoen steeds die grond vir eerste wedstryde gebruik. Die reserwespan, Compostela B, het op Santa Isabel gespeel tot vroeg in 2003, toe die grond uiteindelik gesloop is en vervang is met 'n munisipale sportsentrum wat dieselfde naam dra.
Die werk is aan die Multiusos de San Lázaro begin in 1991. Dit is in die oostelike voorstad San Lázaro geleë en was 'n veeldoelige arena wat hoofsaaklik gebruik word vir die sokkerwedstryde van sy twee inwonersklubs, Compostela en SD Ciudad de Santiago. Ovaal van vorm en met 'n terrakottakleurige dak aan die westekant om die regisseursitplekke en persfasiliteite op 'n tweede vlak op te neem, is die veld omring deur 'n atletiekbaan van 400 meter, relatief ongewoon in Spaanse stadions.
Die aanvangswedstryd het op 24 Junie 1993 plaasgevind, toe 'n vierrigtoernooi aangebied is, met Deportivo de La Coruña, CD Tenerife, Club Atlético River Plate en São Paulo FC. Deportivo en River het in die eerste wedstryd gespeel, en Bebeto het die eer gehad om die eerste doel aan te teken.
Joseph Attles
Joseph Attles (7 April 1903 – 29 Oktober 1990) was 'n Amerikaanse akteur. Hy was bekend vir sy rolle in die rolprente For Love of Ivy (1968), The Liberation of L.B. Jones (1970), Across 110th Street (1972), en The Taking of Pelham One Two Three (1974).
Henry Stram
Henry Stram (gebore 10 September 1954) is 'n Amerikaanse akteur. Hy is bekend vir sy rolle in die rolprente Sleepers (1996), Requiem for a Dream (2000), The Grey Zone (2001), en The Greatest Showman (2017).
Prestasieverbetering
Met betrekking tot besigheidsontwikkeling, dui prestasieverbetering op die besigheidsverandering wat te weë gebring word as die bestuur van 'n onderneming die huidige prestasie meet en dan stappe doen om die prestasievlakke van die onderneming te verbeter ten einde hoër uitsette, laer koste en beter effektiwiteit te bereik. Bestuurstappe wat geneem kan word sluit die volgende in: sosiale- en kultuurveranderings, infrastruktuurveranderings asook ekonomiese- en finansiële veranderings.
Prestasie
Prestasie kan deur die volgende twee definisies beskryf word:
53ste Oscar-toekenningsaand
Die 53ste Oscar-toekenningsaand is op 31 Maart 1981 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1980. Die aanbieder was Johnny Carson. Die seremonie sou aanvanklik op 30 Maart gehou word, maar is met ’n dag uitgestel ná die sluipmoordpoging op pres. Ronald Reagan.
David Lynch se The Elephant Man en Martin Scorsese se Raging Bull het die meeste benoemings gehad: agt elk. Michael Apted se Coal Miner's Daughter het sewe benoemings gekry. Ordinary People het op die ou end die Oscar vir beste rolprent ingepalm.
Pryse
Hier volg ’n lys van die belangrikste wenners en benoemdes (die wenners word eerste genoem en is in vet druk):
Maskon
thumb|220px|Die topografie (bo) en ooreenstemmende [[swaartekrag (onder) van Mare Smythii, ’n maansee, wat dui op ’n maskon.]] thumb|220px|Maskons aan die voorkant van die Maan (links) en die ander kant (regs). Rooi: positief; blou: negatief. ’n Maskon (Engels: mascon, van mass concentration) is ’n gebied op die Maan waar die swaartekrag onder die oppervlak groter is as in die omliggende gebied. Dié afwykings kom veral by die maria voor, wat deur die impak van planetoïdes veroorsaak is en waar die swaartekrag na verwagting kleiner behoort te wees. ’n Maskon kan tot honderde kilometers diep strek.
Die digtheid in ’n maskon is 3,3 g/cm³, terwyl dit in die omliggende gebied 3 g/cm³ is. Die massa van al die maskons op die Maan maak sowat 0,01 tot 0,03 persent van die Maan se algehele massa uit.
By negatiewe maskons het ’n gebied ’n kleiner swaartekrag as die omliggende gebied.
Grootste maskons
Die grootste vyf maskons lê onder groot maria ("seë") aan die kant van die Maan wat na die Aarde wys (rooi kolle op die kaart regs). Kleiner maskons kom ook aan die ander kant van die Maan voor. Negatiewe maskons word in blou aangedui.
Oorsprongsteorieë
Metings tydens die Apollo-sending dui egter daarop die ronde bekkens was aanvanklik net gedeeltelik met magma gevul. Dié basaltmassas (rotsdigtheid 3,3 g/cm³) het in die omliggende korsrots (2,9 tot 3,4 g/cm³) afgesak totdat 'n isostatiese ewewig (’n swaartekragewewig tussen die kors en mantel) bereik is. Die onderste magma het toe gestol, sodat latere basaltafsettings, wat die maria tot op die huidige hoogte gevul het, nie meer isostase bereik het nie en nou massasurplusse verteenwoordig. In die middel van die ronde maria is die basaltlaag ongeveer 25 km dik; dit neem af na die rande.
Die marias wat onreëlmatig gevorm is, het daarenteen geen maskons nie en is vlakker. Die basaltlae het waarskynlik gelyktydig gevorm.
Op die Aarde
Geen massakonsentrasies is nog onder die groot impakkraters op die Aarde ontdek nie. Daar word aanvaar dat die meteoriete se kerns, wat deur die atmosfeer verhit is, by impak verdamp het of dat die puin oor ’n groot gebied versprei is. Die aardkors strek ook veel dieper as die maankors en is nie so erg binnegedring nie.
’n Groot swaartekragafwyking is in 2006 onder die Wilkesland-krater in Antarktika ontdek, wat 'n maskon kan wees.
Ali Bongo Ondimba
Ali Bongo Ondimba (gebore Alain Bernard Bongo; 9 Februarie 1959), soms bekend as Ali Bongo, is 'n Gaboense politikus wat sedert Oktober 2009 president van Gaboen is.
Ali Bongo is die seun van Omar Bongo, wat president was van Gaboen vanaf 1967 tot sy dood in 2009. Tydens sy vader se presidentskap was hy van 1989 tot 1991 Minister van Buitelandse Sake en het Bongoville as adjunk in die Nasionale Vergadering van 1991 tot 1999 verteenwoordig. Daarna was hy van 1999 tot 2009 die Minister van Verdediging.
Na die dood van sy vader wat 41 jaar aan bewind was, is hy vir die eerste keer in die presidentsverkiesing in Augustus 2009 verkies. Hy is in Augustus 2016 herkies, in verkiesings wat deur talle onreëlmatighede, inhegtenisnemings, menseregteskendings en geweld ná die verkiesing geskend is.
Bongo was ook president van die Gaboense Demokratiese Party.
In Oktober 2021 word Ali Bongo genoem in die "Pandora-dokumente" oor die gebruik van buitelandse ondernemings in 'n belastingparadys. Ali Bongo sou die begunstigde gewees het van twee maatskappye wat nou ontbind is.
Rietfontein, Vrystaat
Rietfontein is 'n klein nedersetting noordwes van Sasolburg in die Metsimaholo Plaaslike Munisipaliteit van die Vrystaatprovinsie in Suid-Afrika.
Vrugteskommel
'n Vrugteskommel is 'n drankie gemaak van gepureerde rou vrugte en/of groente, tipies met behulp van 'n versapper. 'n Vrugteskommel het dikwels 'n vloeibare basis soos water, vrugtesap, plant-melk, en soms suiwelprodukte, soos melk, jogurt, roomys of maaskaas. Vrugteskommels kan gemaak word met ander bestanddele, soos gebreekte ys, versoeters (heuning of suiker), asyn, wei poeier, sjokolade of voedingsaanvullings, onder andere volgens persoonlike keuse.
Rehovot
Rehovot of Rechovot - 'uitgestrekte plek', Hebreeus: רחובות, Arabies: رحوفوت , is 'n Israeliese stad en munisipaliteit in die Sentrale distrik. Die munisipale gebied het 138 000 inwoners (2017) en 'n oppervlakte van 23 km². Die stad is in 1890 deur Poolse Jode gestig.
Belangrike geboue is die Weizmann Instituut vir Wetenskap, die Kaplan-siekehuis en die landbou-fakulteit van die Hebreeuse Universiteit van Jerusalem. Danksy die Weizmann Instituut is daar baie inligtingstegnologie-ondernemings. Daar word ook baie lemoene gekweek.
Sedert 2009 is Rahamim Malul (Shas) burgemeester van die munisipaliteit.
Das wohltemperierte Klavier
Das wohltemperierte Klavier, BWV 846–893, is 'n versameling van twee reekse van preludes en fugas in al 24 majeur- en mineurtoonsoorte, gekomponeer vir solotoetsbord deur Johann Sebastian Bach. In die Duits van Bach se tyd het Clavier na enige toetsinstrument verwys, vernaamlik klawesimbel, klavichord, en orrel.
Ink
Ink is 'n kleurstof in die vorm van 'n vloeistof wat maklik met 'n pen of 'n ander middel op 'n bladsy aangebring kan word om te skryf. Gewoonlik is dit op waterbasis en sal die ink opdroog wanneer dit aangebring is.
Das wohltemperierte Klavier
Die moderne Duitse spelwyse van die versameling is Das wohltemperierte Klavier (WTK, ). Bach het die titel Das Wohltemperirte Clavier gegee aan 'n boek van preludes en fugas in al 24 majeur- en mineurtoonsoorte, gedateer 1722, en gekomponeer "vir die nut en gebruik van musikale jeug wat wil leer, en veral vir die tydverdryf van diegene wat reeds in hierdie studie geskool is". Ietwat 20 jaar later kompileer Bach 'n tweede boek van dieselfde aard, wat bekend staan as Das wohltemperierte Klavier, Deel Twee (in Duits: Zweyter Theil, moderne spelwyse: Zweiter Teil).
Ink
Daar is diere wat inkte vervaardig om hulle te verdedig soos die ramshoringskulp of die seekat. Inkte word deur die mens reeds in die Oude Egipte aangewend om op papirus te skryf. Daar is lank gedink dat die Grieke en Romeine 'n ink op basis van koolstof (roet) gebruik het en dat inkte op basis van gallate van byvoorbeeld yster eers ná 420 verskyn het. Navorsing met sinchrotronstraling op die verkoolde papirusrolle uit Herculaneum het egter getoon dat dit al tydens die Versuvius se uitbarsting bekend gewees het.
Das wohltemperierte Klavier
Moderne uitgawes verwys gewoonlik na die twee dele as Das wohltemperierte Klavier, Boek I (WTK I) en Das wohltemperierte Klavier, Boek II (WTK II). Das wohltemperierte Klavier word as een van die belangrikste werke in die geskiedenis van Westerse klassieke musiek beskou.
Digital Audio Broadcasting
Digital Audio Broadcasting (kort DAB) is 'n digitale uitsaaistandaard vir die terrestriële ontvangs van radioprogramme. Dit is geskik vir die frekwensieband tussen 30 MHz en 3 GHz en sluit sodoende ook satelliet- en kabelverspreiding in.
DAB is in die tydperk tussen 1987 en 2000 deur die Europese Unie se Eureka-147-projek ontwikkel. 'n Meer gesofistikeerde standaard, wat 'n merkbaar hoër oudiokompressie sonder degradering van die gehalte behels, is onder die naam DAB+ bekend gestel. Danksy DAB+ kan meer digitale radioprogramme via dieselfde kanaal versprei word. DAB en DAB+ word vir die publiek ook as Digital Radio bemark.
Vir die digitale kodering en kompressie van gewone DAB-radioprogramme word die standaarde MPEG-1 Laag 2 of MPEG-2 Laag 2 gebruik (die sogenaamde Musicam-metode). DAB+ maak gebruik van die MPEG-4 HE AAC V2-standaard (kort AAC+).
Beskikbaarheid
Radioprogramme in die DAB-standaard word tans orals in Duitsland, Switserland, Suid-Tirol, België, Denemarke en die Verenigde Koninkryk uitgesaai. In Frankryk bly die ontvangs van DAB+ beperk tot enkele stedelike gebiede soos Parys, Marseille en Nice (sedert 2014), en Lille, Lyon en Straatsburg (sedert 2018). In Nederland word die nuwe standaard net streeksgewys aangebied. In Italië het privaat uitsaaiers die inisiatief geneem om DAB-gebaseerde radioprogramme in die metropolitaanse gebiede van Noord-Italië te versprei. In Kanada kon DAB-programme in enkele metropolitaanse gebiede in Ontario, Quebec en Brits-Columbië tot 2011 ontvang word, terwyl Oostenryk tussen 2000 en 2008 toetse op die DAB-uitsaaivermoë gedoen het. Hierdie toetsprogramme is intussen gestaak. DAB-programme is in altesaam 40 lande wêreldwyd beskikbaar en kan deur 'n beraamde 500 miljoen luisteraars ontvang word.
In Switserland, die Verenigde Koninkryk en die Italiaanse gewes Suid-Tirol is baie FM-dienste reeds na DAB oorgeskakel. Noorweë was die eerste Europese land waar alle radiostasies, wat landswyd ontvang kan word, vroeg in 2017 na die DAB-uitsaaistandaard oorgeskakel het. Noorweë se DAB-netwerk word as die mees uitgebreide ter wêreld beskou, terwyl sowat 85 persent van Noorse huishoudings reeds oor digitale DAB- of DAB+ radiotoestelle beskik. Plaaslike radiostasies sal nog tot in 2022 Programme volgens die FM-standaard uitsaai.
DAB en DAB+ in Suid-Afrika
Suid-Afrika was die eerste Afrikaland waar DAB-toetsdienste in die Band III en die L-Band vanaf 1997 in Johannesburg uitgesaai is. Hierdie toetsprogramme is in November 1999 deur DAB-weergawes van sewe gereëlde FM- en AM-radioprogramme vervang wat oor lisensies vir Gauteng beskik. Die digitale radiokanale word deur openbare en privaat uitsaaiers versprei en bied 'n verskeidenheid programme soos geselsradio, popmusiek, kwaito en klassieke musiek. Een van die programme het vanaf Mei 2000 ook bykomende dienste soos eksperimentele PAD-skyfievertoning en dinamiese etiketdienste aangebied. Danksy die huidige Band III Enkelfrekwensie-netwerk met twee uitsenders, wat in 2001 ingestel is, kan DAB-radioprogramme teoreties deur sowat 18 persent van die Suid-Afrikaanse bevolking ontvang word.
DAB+-toetsprogramme word tans deur die Suid-Afrikaanse Uitsaaikorporasie in samewerking met die Nasionale Vereniging van Uitsaaiers in Johannesburg en Pretoria uitgesaai. Die DAB+ lisensie vir Johannesburg en Pretoria is in Januarie 2019 verleng vir 'n verdere periode van agt maande.
Claudius Galenus
Claudius Galenus (Engelsː Galen) (Pergamon, 129 - 210) was 'n Grieks / Romeinse geneesheer wat 'n belangrike plek in die geskiedenis van Westerse medisyne inneem. Sy mediese stelsel het die mediese wetenskap vir byna 1 500 jaar oorheers.
Galenus is gebore as die seun van 'n welgestelde argitek in Pergamon, waar 'n bekende Asklepios-heiligdom gestaan het. Hierdie stad heet nou Bergama en is geleë in die noordweste van Turkye (voorheen Klein-Asië).
Op die ouderdom van sewentien het hy sy mediese studies in Pergamon begin. Vier jaar later vertrek hy destyds na belangrike mediese sentrums soos Smyrna, Korinthe en Alexandrië om verder te studeer. Na 'n verblyf van meer as vyf jaar in Alexandrië keer hy in 160 na Pergamon terug. Daar word hy aangestel as dokter van die gladiators wat in die stad se amfiteater geveg het. In 164 vertrek Galenus na Rome. Daar sou hy uiteindelik 'n baie suksesvolle dokter word. Selfs die Romeinse keisers Marcus Aurelius, Commodus en Septimius Severus het van sy dienste gebruik gemaak.
Die kern van Galenus se denke was die teorie van Hippokrates dat die menslike liggaam gevul is met vier liggaamsvloeistowwe of humores, naamlik slym, bloed, geel gal en swart gal, en dat elke vloeistof 'n spesifieke temperament verteenwoordig. Geen balans in hoeveelhede van een of meer van hierdie vloeistowwe kan siektes en ander afwykings veroorsaak. Sodanige wanbalans is deur dieet behandel. Wat nuut was, was dat Galenus hierdie vloeistowwe gekoppel het aan vier basiese eienskappe: warm, koud, klam en droog.
Lys van landname in verskeie tale (A-C)
Die meeste lande van die wêreld het verskillende name in verskeie tale. Party lande het ook naamsveranderings weens staatkundige of ander redes ondergaan. Hierdie artikel poog daarin om alle ander bekende name vir alle nasies, lande en oppermagtige (soewereine) state weer te gee. Dit laat geen ruimte vir enige mening omtrent die "oorspronklike", "amptelike", "werklike", of "juiste" benaming vir enige land nie.
Claudius Galenus
Galenus het ook geglo in die drievoudige bloedsomloopteorie.
Lys van landname in verskeie tale (A-C)
Lande word alfabeties deur hul tans bekendste naam in Afrikaans gelys. Elke Afrikaanse naam word opgevolg deur sy tans bekendste eweknie in ander tale, en word ook in alfabetiese volgorde volgens naam en taal gelys (ongeag die uitspraak). Waar geskiedkundige en/of wisselvorms gebruik word, word dit so aangedui. Buitelandse benamings wat met Afrikaans ooreenstem word ook gelys, om die vraag "Hoe heet die naam in...?" te beantwoord.
Claudius Galenus
Galenus het groot belang aan waarneming geheg en daarom ook eksperimente op diere gedoen. Hy het byvoorbeeld getoon dat urine nie in die blaas gevorm word nie, maar in die niere. Hy het ook baie eksperimente gedoen in velde soos asemhaling en senuweefunksie. Galenus het sy kruie self versamel en voorberei.
Lys van landname in verskeie tale (A-C)
Die name moet as volg neergepen word: tale wat die Latynse alfabet gebruik, moet as "Naam (taal)" geskryf word, byvoorbeeld, "Afeganistão (Portugees)", en volgens die Afrikaanse alfabetiese volgorde gelys word. Tale wat ander skrifstelsels gebruik, moet as "Verlatynsing – oorspronklike skrif (taal)" uitgedruk word, byvoorbeeld "Argentine - אַרגענטינע (Jiddisj)", en ook volgens die Latynse skryfstelsel in alfabetiese volgorde verskyn.
Claudius Galenus
Gedurende sy leeftyd het Galenus ongeveer 500 boeke (ongeveer 20 000 bladsye) geskryf, waarvan meer as honderd bekend is. Sommige van hulle het nie-mediese onderwerpe gedek, soos filosofie, taalkunde, grammatika en retoriek. Sy werke was ook bekend in die Midde-Ooste, soos gelys deur die negende-eeuse Grieks-Arabiese wetenskaplike Hunayn ibn Ishaq. Gedurende die Renaissance is sy werke in Latyn vertaal deur onder andere Andreas Vesalius. Die Persiese dokter Avicenna, wat in die Islamitiese wêreld bekend staan as Ibn Sina, wat as godsdienstige Moslem nie die menslike liggaam kon dissekteer nie, het Galenus se geskrifte oor disseksie in sy visie vir medisyne geïntegreer.
Lys van landname in verskeie tale (A-C)
Vanweë die grootte word hierdie artikel in vier dele verdeel:
Claudius Galenus
Galenus het byna vyftien eeue lank die hoogste mediese gesag gebly totdat die Renaissance-geleerdes Vesalius en William Harvey 'n ander paradigma geformuleer het.
Lys van landname in verskeie tale (A-C)
Inhoudsopgawe: A — B — C
Boeing
Boeing (The Boeing Company) is 'n Amerikaanse maatskappy wat vliegtuie en militêre toerusting vir verdediging, lug- en ruimtevaart vervaardig. Sy passasiersvliegtuie (soos die Boeing 737 en 747) word deur lugdienste oor die hele wêreld gebruik.
Die maatskappy is in 1916 deur William Edward Boeing in Seattle, Washington gestig. In 1997 het hulle hul belangrikste mededinger, McDonnell Douglas, gekoop. Boeing se hoofkantoor is vanaf 2001 in Chicago, Illinois in die Verenigde State, met sy grootste vervaardigingsfasiliteite naby Seattle.
In 2015 het die maatskappy 'n omset van byna VS$ 100 miljard gehad, waarvan twee derdes vanaf siviele passasiers- en vragvliegtuie afkomstig was. Boeing lewer in hierdie jaar 762 vliegtuie en het teen die einde van die boekjaar kontrakte gehad om 'n verdere 5 800 vliegtuie te lewer. In 2020 het die maatskappy 161 133 werkers in diens gehad. As gevolg van 'n dalende vraag na passasierstralers, wat herstrukturering nodig maak, het Boeing in Mei aangekondig dat sowat tien persent van die werksgeleenthede verlore sal gaan.